cyanic-selkie/wikianc huggingface dataset:
Salatut elämät
Kohut sarjan ympärillä
thumb|235px|Kentaurin räjähdys keräsi hyvin paljon huomiota mediassa. Salattujen elämien vastaavan tuottajan Marko Äijön mukaan sarjan kaikkien aikojen suurinta kohua herättänyt jakso nähtiin 2000-luvun alkupuolella, kun Pete Latun esittämä Kalle Laitela suuteli toista miestä. Äijön mukaan jaksosta faksattiin palautetta yli 40 metriä. Kohtausta pidettiin lapsille sopimattomana ja että vastaavanlaiset kohtaukset tulisi kieltää parhaaseen katseluaikaan.
Tunturihärkki
Ulkonäkö ja koko
thumb|220px|vasen|Villatunturihärkki. Monivuotinen tunturihärkki kasvaa 5–20 senttimetriä korkeaksi. Varsi on rento tai koheneva, ja kasvi kasvaa mattomaisesti tai löyhästi mätästäen. Lehtien muoto vaihtelee soikeasta lähes tasasoukkaan ja ne ovat kaljuja tai karvaisia, usein myös nystykarvaisia. Kukinto on kaksihaarainen viuhko. Ainakin ylempien kukkien tukilehdet ovat kalvomaisia tai selvästi kalvolaitaisia ja -kärkisiä. Valkoisia kukkia on tavallisesti 1–4 kappaletta. Kukan verhiö ja teriö ovat molemmat viisilehtisiä. Verhiö on 5–10 mm pitkä, tyvestä kulmikas ja verholehdet muodoltaan suippoja tai tylppiä. Teriö on noin 1,5–2 kertaa verhiön pituinen, valkoiset terälehdet ovat kärjestään matalasti kaksihalkoisia. Emin vartaloita on viisi kappaletta. Tunturihärkki kukkii Suomessa kesä-elokuussa. Hedelmä on pitkähkö, 10-liuskainen kota. Siemenet ovat kooltaan 1–1,3 mm, ja niiden pinnassa olevat nystermät ovat leveytensä korkuisia.
Salatut elämät
Kohut sarjan ympärillä
Vuonna 2005 esitetyssä jaksossa Aleksi Sariolan esittämä Ken Ojala jää raitiovaunun alle. Sarjan katsojien reaktiota pidetään harvinaisen voimakkaana, sillä onnettomuuden kuvauspaikalle Pursimiehenkadulle vietiin kukkia ja kynttilöitä. Sariolan mukaan katsojat olivat unohtaneet todellisuuden ja fiktion eron. Marko Äijön mukaan tapaus huomioitiin näkyvästi myös mediassa.
Tunturihärkki
Ulkonäkö ja koko
Tunturihärkin ulkonäkö vaihtelee suuresti alalajista riippuen. Alalajien taksonominen asema ja nimistö on epäselvä. Pohjoismaista tunnetaan kolme tunturihärkin alalajia: karvatunturihärkki (subsp. alpinum), villatunturihärkki (subsp. lanatum) ja kaljutunturihärkki (subsp. glabratum). Alalajien väliset suurimmat erot ovat niiden karvaisuudessa. Alalajien keskinäistä erottamista vaikeuttaa kuitenkin se, että niiden välimuodot ovat yleisiä. Tunturihärkki voi risteytyä nurmihärkin (C. fontanum) ja napakellohärkin (C. nigrescens var. laxum) kanssa.
Salatut elämät
Kohut sarjan ympärillä
Erityisen suuren kohun aiheutti myös 1. kesäkuuta 2009 esitetty kauden päätösjakso ”Perutaan häät, perutaan yhteinen hautapaikka?”, jossa annettiin olettaa, että Teemu Lehtilän esittämä Eero Vanala hautaa raskaana olevan Paulan (es. Johanna Nurmimaa) elävältä Aaro-veljensä hautaan. Jakson lopussa sarjan keskeinen tapahtumapaikka, Kentauri-kahvila, tuhoutui kaasuräjähdyksessä, samalla kun valtaosa sarjan silloisista hahmoista oli kahvilassa sisällä. Kanavalle tuli jaksosta yli sata palautetta ja keskustelupalstoilla käytiin kiivasta keskustelua jakson sisällöstä. Iltapäivälehdissä oli jakson esittämisen jälkeisinä päivinä paljon juttuja päätösjakson tapahtumista ja lisäksi kuvitteellisen Kentauri-ravintolan edustalle Helsingin Pietarinkadulle kerrottiin ilmestyneen hautakynttilöitä. Lisäksi esimerkiksi silloinen viestintäministeri Suvi Lindén kertoi olevansa järkyttynyt jakson sisällöstä, vaikkei jaksoa ollut nähnytkään. Mediassa kritisoitiin erityisesti sitä, oliko jakso sopiva lasten katsottavaksi. Sarjan esityskanavasta vastattiin kohuun sanomalla lasten television katselun olevan vanhempien vastuulla. Viestintävirasto lähetti heinäkuussa 2009 tiedotteen, jonka mukaan jakson esitysajassa ei ollut rikottu lasten kehitykselle haitallisten ohjelmien lähettämistä koskevia säännöksiä.
Tunturihärkki
Levinneisyys
Tunturihärkkiä tavataan Euroopassa runsaimmin Fennoskandian vuoristo- ja tunturialueilla, Pohjois-Venäjällä Laatokan Karjalasta Novaja Zemljalle saakka, Islannissa, Skotlannissa, Alpeilla, Karpaateilla, Balkanin niemimaalla, Pyreneillä ja Pohjois-Espanjassa. Lisäksi lajia tavataan Grönlannissa ja Kanadan pohjoisosissa. Suomessa tunturihärkkiä kasvaa runsaimmin Pohjois- ja Keski-Lapissa, Kuusamossa ja Kainuussa. Eteläisimmät esiintymät ovat Pohjois-Karjalassa ja Savossa.
Salatut elämät
Kohut sarjan ympärillä
Huhtikuussa 2012 sarjan pitkäaikaisen hahmon, Seppo Taalasmaan itsemurhayritys sai aikaan useita otsikoita. Osa katsojista ilmoitti lopettavansa sarjan katsomisen, mikäli hahmo kuolee. Vielä samana keväänä Ilta-Sanomat uutisoi 14-vuotiaan pojan löytäneen Salattujen elämien viiden tulevan jakson käsikirjoitukset helsinkiläisestä puistosta. 250-sivuinen noin sadan kohtauksen käsikirjoitus paljasti löytäjälleen muun muassa erään vanhan, jo sarjasta poistuneen, näyttelijän palaavan sarjaan.
Tunturihärkki
Levinneisyys
Tunturihärkit muodostavat ultraemäksisillä serpentiinipohjaisilla kasvualustoilla usein paikallisia serpentiinirotuja. Suomessa näistä harvinaisin on Pohjois-Karjalassa neljällä kasvupaikalla löydetty Kaavin serpentiinirotu, joka on yksi karvatunturihärkin ekotyyppi. Rotu on Suomessa erittäin uhanalainen ja erityisesti suojeltu kasvikanta.
Salatut elämät
Kohut sarjan ympärillä
Iltalehti uutisoi verkkosivuillaan 23. marraskuuta 2012 esitetyn jakson ”Kallen rakkauden meri värjäytyy mustaksi” jälkeen, kuinka jakson päätteeksi Valtterin raiskaamaksi joutuneen Kallen kohtalo järkytti sarjan katsojia. Sarjan tuottaja Marko Äijön mukaan aihe oli tärkeä, sillä usein miehiin kohdistuvasta väkivallasta vaietaan. Helmikuussa 2016 kohistiin uutisesta, että sarjassa kuollutta Miia Laitelaa näytellyt Venla Saartamo palaa sarjaan. Tapausta pidettiin mauttomana, kunnes selvisi, että kyseessä olikin vain Miian näköinen henkilö. Asia keräsi huomattavasti kommentointia.
Tunturihärkki
Elinympäristö
Suomessa tunturihärkin kasvupaikat vaihtelevat suuresti alalajista riippuen. Lajia tavataan kalliopenkereillä, tunturirinteillä, pahdoilla, tienvarsilla, kyläkentillä ja -niityillä, kosteilla tunturikankailla ja tulvaisilla joenvarsilla. Kaljutunturihärkki on kalkinsuosija, muut alalajit viihtyvät ultraemäksisessä maaperässä.
Salatut elämät
Kohut sarjan ympärillä
Tammikuussa 2018 julkisuuteen levisi väite sarjan entisen ohjaajan, Lauri Törhösen, häirinneen seksuaalisesti useita eri naisia elokuva- ja televisioalalla. Salattujen elämien näyttelijöistä Anu Koskinen, Henna Tanskanen ja Johanna Nurmimaa ovat julkisuudessa kertoneet omista häirintäkokemuksistaan.
Oheismateriaalit & spin-offit
Salatuista elämistä on julkaistu vuosien aikana monia erilaisia oheismateriaaleja. Niistä kertovassa pääartikkelissa lueteltujen tuotteiden ja spin-off-sarjojen sekä elokuvien lisäksi sarjasta on julkaistu muun muassa vuosikalenteri, koru, sormus, magneettisetti, kangaskassi sekä erilaisia tekstiilinäköistuotteita.
HT Media
thumb|HT Median pääkonttori on Hindustan Times House [[New Delhissä.]]HT Media on vuonna 1924 perustettu intialainen lehtitalo, joka yhdessä tytäryhtiöittensä kanssa kustantaa ja julkaisee sanoma- ja aikakauslehtiä Intiassa. Yrityksen osake on noteerattu Intian molemmissa pääpörsseissä (BSE ja NSE).
Yrityksen toiminta on jaettu kolmeen toimialaan: Sanoma- ja aikakauslehtien painaminen ja julkaisu, Radiolähetykset ja viihde sekä Digitaalinen liiketoiminta. Yhtiön julkaisuihin kuuluvat Hindustan Times (eräs maailman laajalevikkisimpiä englanninkielisiä sanomalehtiä, 7-12/2016 Intian 14. laajalevikkisin sanomalehti ), Hindustan (hindinkielinen sanomalehti, 7-12/2016 Intian 5. laajalevikkisin sanomalehti ), Mint (talouspainotteinen sanomalehti), Nandan (kuukausittain ilmestyvä lasten aikakauslehti) ja Kadambini (kuukausittain ilmestyvä naistenlehti). Yhtymän radiokanavabrändejä Intiassa ovat Fever 104 ja Radio Nasha 107.2. Mediayhtymän verkkosivuja ovat hindustantimes.com (uutissivusto), livemint.com (talousuutissivusto), shine.com (työpaikkaportaali), desimartini.com (elokuva-arvostelu ja -pisteytys) ja HTCampus.com (opiskelijoille tarkoitettu opintosivusto).
Jane Wiedlin
Jane Wiedlin (s. 20. toukokuuta 1958) on yhdysvaltalainen muusikko ja laulaja, joka tunnetaan erityisesti The Go-Go’s -yhtyeen perustajajäsenenä ja rytmikitaristina. Wiedlin on tehnyt myös soolouraa. Soolouran aikana tehdyistä kappaleista kuuluisin ja menestynein lienee ”Rush Hour”.
Lääketieteellinen Aikakauskirja Duodecim
Lehti ilmestyy 24 kertaa vuodessa. Lehden artikkelit ovat ensimmäisestä numerosta alkaen luettavissa verkossa. Aikakauslehden tieteellisten artikkelien hyväksymisessä sovelletaan vertaisarviointia.
Lehden päätoimittaja on Annikka Kalliokoski.
GB3 Championship
GB3 Championship (aiemmin nimillä BRDC Formula 4 ja BRDC Formula 3) on formulasarja, jonka kilpaillut käydään pääosin Iso-Britanniassa. Sarjan järjestää British Racing Drivers’ Club. Auton suunnittelusta ja rakennuksesta vastaa Tatuus. Autossa on 2,0-litrainen Ford Duratec-moottori joka tuottaa autoihin 250 hevosvoimaa. Renkaat tulivat Pirelliltä. Sarjassa ajetaan yhtenä viikonloppuna kolme kisalähtöä. Pisteitä jaetaan siten että ensimmäisestä ja kolmannesta lähdöstä jaetaan kahdellekymmenelle parhaalle kuljettajalle pisteitä 35, 29, 24, 21, 19, 17, 15, 13, 12, 11, 10, 9, 8, 7, 6, 5, 4, 3, 2, 1. Viikonlopun toisessa lähdössä pisteitä jaetaan vähemmän kahdellekymmenelle parhaalle 25, 22, 20, 18, 16, 15, 14, 13, 12, 11, 10, 9, 8, 7, 6, 5, 4, 3, 2, 1. Sarjan mestaruuden ovat voittaneet Jake Hughes, George Russell, Will Palmer, Matheus Leist, Enaam Ahmed, Linus Lundqvist, Clément Novalak, Kaylen Frederick, Zak O'Sullivan ja Luke Browning.
Vuosina 2013-2015 sarja tunnettiin nimellä BRDC Formula 4 ja BRDC Formula 3 vuosina 2016-2020. Nykyään sarjan nimi on GB3 Championship.
Hjalmar Davidsen
Hjalmar Davidsen (2. helmikuuta 1879 Kööpenhamina – 7. helmikuuta 1958) oli tanskalainen elokuvaohjaaja.
Varakkaan liikemiehen perheeseen syntynyt Davidsen sai kaupallisen koulutuksen ja valmistautui jatkamaan perheen yritystoimintaa. Oleskellessaan ulkomailla hän kiinnostui elokuvasta ja osti vuonna 1908 Østergaden Kosmorama-teatterin. Vuonna 1910 hän tuotti Asta Nielsenin esikoiselokuvan Kuilu, joka oli suuri kaupallinen menestys. Vuosina 1913–1917 Davidsen työskenteli Nordisk Filmillä, jolle hän ohjasi noin 50 elokuvaa. Niistä menestyksekkäin oli Gunnar Tolnæsin tähdittämä Pjerrot vuonna 1917. Davidsenin viimeinen ohjaustyö oli Skomagerprinsen vuonna 1920. Sen jälkeen hän jatkoi työtään elokuvateatterin omistajana.
Jenny Thompson
Thompson valittu Yhdysvalloissa vuoden uimariksi vuonna 1993 ja 1998. Sports Illustrated rankkasi hänet 62. parhaimmaksi naisurheilijaksi vuonna 1999 tekemässään kyselyssään.
Michael Kamen
Michael Kamen (15. huhtikuuta 1948 New York, Yhdysvallat – 18. marraskuuta 2003 Lontoo, Englanti) oli yhdysvaltalainen Grammy-palkittu säveltäjä, kapellimestari, sovittaja ja lauluntekijä, joka oli tunnettu erityisesti tuotteliaana elokuvamusiikin tuottajana ja tulkitsijana. Hän sävelsi alkuperäismusiikin muun muassa minisarjaan Taistelutoverit.
Michael Kamen toimi myös San Franciscon sinfoniaorkesterin kapellimestarina Metallican kanssa järjestetyssä yhteiskonsertissa, joka taltioitiin myös Metallican albumiksi nimeltään S&M.
Michael Kamenilla diagnosoitiin MS-tauti vuonna 1997. Hän menehtyi sydänkohtaukseen vuonna 2003. Kamenin perheeseen kuuluivat vaimo Sandra Keenan-Kamen sekä kaksi tytärtä, Sasha ja Zoe.
Shanghainkiina
Shanghainkiina eli Shanghain murre on Shanghaissa puhuttu wu-kiinan murre. Muiden wu-kiinan murteiden tapaan shanghainkiina ei ole keskenään ymmärrettävä muiden siniittisten kielten kuten mandariinikiinan ja kantoninkiinan kanssa, vaikka niillä onkin paljon yhteistä. Shanghainkiina on edustavin wu-kiinan pohjoisista murteista, sillä se sisältää sanoja ja ilmauksia koko pohjoiselta alueelta.
Valasranta
thumb|250px|Valasranta maan puolelta. Oikeanpuoleisessa osassa on kahvila ja vasemmanpuoleisessa lasipaviljongissa tanssitaan. Valasranta on Yläneellä nykyisessä Pöytyän kunnassa Säkylän Pyhäjärven etelärannalla sijaitseva tanssilava ja SFC-leirintäalue. Tanssilavan omistaa Yläneen kirkonkylän VPK, ja se on aloittanut toimintansa vuonna 1955. Nykyinen tanssilava on rakennettu vuonna 1968. Lasiseinäisen rakennuksen on suunnitellut yläneläissyntyinen arkkitehti Ola Laiho.
Shanghainkiina
Shanghainkiinassa on paljon puhtaita vokaaleja ja konsonantteja. Wu-kiinan muiden pohjoismurteiden tapaan shanghainkiinassa on myös soinnillisia konsonantteja toisin kuin muissa siniittisissä kielissä. Shanghainkiinan sävelkorkojärjestelmä on myös omalaatuinen muihin Kiinan kielin verrattuna.
Valasranta
Tanssipaikka
Tanssikausi kestää toukokuun alusta syyskuun loppuun. Valasranta on erityisesti nuorempien tanssinharrastajien suosima tanssipaikka, mutta myös vanhempia pareja on paljon riippuen esiintyjistä. Valasrannalla järjestetään vuosittain heinäkuussa Valasrannan Tanssileiri.
Shanghainkiina
Kielipolitiikka ja yhteiskunnallinen asema
Shanghainkiinan asema on kiistanalainen. Kiinan kansantasavallan hallitus tukee ainoastaan mandariinikiinan käyttöä koulutuksessa ja virallisissa yhteyksissä. Vastaavasti muita kieliä on laiminlyöty. Esimerkiksi vuonna 2005 Shanghain johto teki asetuksen, jonka mukaan palvelualojen työntekijöiden täytyy tervehtiä asiakkaita mandariiniksi ja heidän täytyy läpäistä mandariinin tasokoe vuoteen 2010 mennessä. Toisaalta paikallisella tasolla on myös haluttu säilyttää oma kieli ja oma identiteetti. Vuonna 2005 päätettiin myös aloittaa shanghainkielen opetus yläasteella.
Valasranta
Muut alueen palvelut
Leirintäalueella ja tanssilavan vieressä sijaitsee pitkä hiekkaranta. Leirintäaluetta ylläpitää SF-Caravan TL Pyhäjärvi ry. Aivan Valasrannan vieressä sijaitsee toinen leirintäalue, Kallionokka.
Shanghainkiina
Kielipolitiikka ja yhteiskunnallinen asema
Mandariinikiina on hallitsevassa asemassa mediassa. Radiossa on ollut shanghainkielisiä ohjelmia jo pidemmän aikaa, mutta televisiossa sallittiin shanghainkielisten sarjojen lähettäminen vasta 1990-luvun puolivälissä. Shanghainkielistä musiikkia ei juuri ole tarjolla lukuun ottamatta Shanghain kultakauden ikivihreitä ja uutta 2000-luvun rap-musiikkia.
Shanghainkiina on nykyään elinvoimainen kieli, vaikka mandariinikiina onkin jättänyt jälkensä etenkin nuoremman sukupolven puheeseen. Kiinassa shanghailaiset ovat tunnettuja siitä, että he ovat ylpeitä kielestään ja rohkenevat puhua sitä myös kaupunkinsa ulkopuolella. Myös muualta Kiinasta Shanghaihin saapuneet siirtolaiset ovat osoittaneet kiinnostusta oppia shanghainkiinaa, koska useimmissa Shanghain kirjakaupoissa on myytävänä mandariininkielisiä shanghainkiinan oppaita.
Konsonantit
Glottaaliklusiili [ʔ] on samankaltainen kuin suomen kielen rajakahdennuksessa. Historiallisesti se on kehittynyt varhaisemman kiinan kielen loppukonsonanteista [k], [p] ja [t], jotka ovat vieläkin jäljellä muun muassa kantoninkiinassa. Esimerkiksi sanat valtio, torni ja kieli ovat kantoninkiinaksi [kok], [tʰap] ja [sit] ja shanghainkiinaksi [kɔʔ], [tʰaʔ] ja [səʔ]. Yhdyssanoissa glottaaliklusiilia seuraava soinniton klusiili tai affrikaatta kahdentuu. Esimerkiksi [iʔ.tʰaʔ.kuaʔ.tsz] äännetään todellisuudessa [it.tʰak.kuat.tsz].
Vokaalit
Shanghainkiinassa on runsaasti puhtaita vokaaleja. Vokaalinmuodostukseen vaikuttaa huulten asento, tavun avoimuus ja nasaalisuus. Huulten asento voi olla joko lavea tai pyöreä. Tavut ovat joko avoimia, jolloin ne äännetään pitkänä, tai suljettuja, jolloin ne päättyvät äkkinäisesti glottaaliklusiiliin. Nasaalivokaalit äännetään nenän kautta.
Sävelkulku ja sävelkorko
Shanghainkiina on tonaalinen kieli eli tavujen sävelkululla on väliä sanan merkityksen kannalta. Alun alkaen siinä oli kahdeksan sävelkulkua, mutta nykypäivänä enää viisi on jäljellä. Jäljellä olevista viidestä sävelkulusta kolme on niin lähellä toisiaan, että käytännössä vieraskielinen kykenee erottamaan vain kolme erilaista sävelkulkua.
Yhdyssanoissa ensimmäisen tavun sävelkulku määrää muiden tavujen sävelkulun. On esitetty, että tämän ilmiön johdosta shanghainkiinassa onkin periaatteessa vain kaksi suhteellista sävelkorkeutta, korkea ja matala. Näin ymmärrettynä shanghainkiina olisi japanin kielen kaltainen sävelkorkokieli.
Archer (televisiosarja)
Archer on yhdysvaltalainen aikuisten animaatiosarja, jonka on luonut Adam Reed. Sarjan ensimmäinen jakso esitettiin ennakkoon 17. syyskuuta 2009, minkä jälkeen sarjaa alettiin esittää FX-kanavalla 14. tammikuuta 2010.
Shanghainkiina
Sävelkulku ja sävelkorko
Huom: K = suhteellisesti korkea sävelkorko; M = suhteellisesti matala sävelkorko.
Archer (televisiosarja)
Archerin päähenkilö on omahyväinen ja itsekeskeinen salainen agentti Sterling Archer, joka työskentelee oman äitinsä alaisena International Secret Intelligence Service (ISIS) -tiedustelupalvelussa.
Shanghainkiina
Kirjoitusjärjestelmä
Shanghainkiinaa kirjoitetaan kiinalaisella kirjoituksella, yksinkertaistetuilla merkeillä. Käytössä on siis samat merkit kuin mandariinikiinan kirjoittamisessa, mutta niiden merkitys ja ääntämys saattaa olla eri kuin mandariinissa. Toisaalta shanghainkiinassa on käytössä sellaisia merkkejä, jotka ovat harvinaisia tai joita ei esiinny lainkaan mandariinikiinassa.
Latinisointi
Shanghainkiinaa kirjoitetaan kiinalaisilla merkeillä. Shanghainkiinalla ei ole vakinaistettua latinisointi- eli muuntokirjoitusmenetelmää latinalaisille aakkosille, sellaista kuin mandariinikiinan pinyin. Joitakin latinisointeja on kehitetty, kuten Lance Ecclesin latinisointi, mutta yksikään niistä ei ole saavuttanut erityisasemaa. Länsimaisissa kirjoissa tavallisin tapa on käyttää kansainvälistä foneettista aakkostoa. Kiinankielisissä teoksissa on käytetty toisinaan pinyiniin pohjautuvaa latinisointia.
Passchendaelen taistelu
thumb|Australialaisia joukkoja kaasunaamari päässään Ypresissä vuonna 1917 Passchendaelen taistelu (Passendalen taistelu, Flanderin taistelu eli Ypresin kolmas taistelu) käytiin 31. heinäkuuta – 6. marraskuuta 1917 ensimmäisen maailmansodan länsirintamalla. Taistelussa ympärysvallat yrittivät murtaa Saksan rintamalinjat ja edetä Belgiaan. Ympärysvallat saavuttivat jonkinlaisia voittoja, mutta eivät sitä läpimurtoa jota Haig oli havitellut, ja taisteluiden inhimillinen hinta oli kova. Taistelusta tuli eräs ensimmäisen maailmansodan suurimmista ja helvetinomaisuutensa takia kuuluisa. Lännestä tuleva hyökkäys Saksan joukkoja vastaan epäonnistui muun muassa elokuisen sateisen sään takia. Sade liejuunnutti maan, jossa miehiä upposi liejuun ja tankit eivät voineet edetä. Ympärysvaltain joukkoja kuoli ja haavoittui 448 000, saksalaisia 260 000.
A. E. Wilder-Smith
Wilder-Smithin uskonnollisia kirjoja on käännetty useille kielille. Hänet muistetaan muun muassa väittelystä, johon hän osallistui kreationisti Edgar Andrewsin kanssa biologeja Richard Dawkins ja John Maynard Smith vastaan Oxford Unionin Huxley-muistoväittelyssä vuonna 1986.
Wilder-Smith kutsuttiin keväällä 1981 Suomeen pitämään yleisöluentoja, kun Suomeen tuotiin uusi aate, kreationismi, joka ei ainoastaan pidä Raamatun luomiskertomusta kirjaimellisesti totena vaan myös väittää sen olevan tieteellisesti perusteltu käsitys elämän synnystä. Tämä oli Suomessa uutta. Kustantamo Uusi Tie julkaisi suomeksi hänen kirjasensa Ajattelen siis uskon ja Kristityn Kasvu tarjosi ostettavaksi kahdeksan hänen teoksensa pakettia.
Passchendaelen taistelu
Passchendaelen taistelun esinäytös
Epäonnistuneen Nivellen operaation jälkeen Ranskan armeijan taisteluhalu oli pohjalukemissa. Englantilaiset päättivät hyökätä Belgian Flanderissa Ypresin lähellä. Hyökkäyksen alullepanija oli kenraali Haig, joka oli vastustanut edellistä Nivellen operaatiota. Alussa Ison-Britannian pääministeri Lloyd George saattoi vastustaa hyökkäystä, mutta tuki Haigia poliittisista syistä. Ranskan armeijan johtaja Philippe Pétain ei hyökkäystä halunnut, ja moni muukin merkittävä kenraali arvosteli hyökkäystä liejuisessa Flanderissa.
Englantilaiset etenivät kolme kilometriä aamulla kello 3:10 7. kesäkuuta 1917 Messinesin taistelussa. Tämä perustui siihen, että englantilaiset olivat sijoittaneet saksalaisten asemien alle tunneleihin huomaamattomasti miinoja, jotka räjäytettiin hyökkäyshetkellä. Saksalaisia puolustajia kuoli valtavissa räjähdyksissä, jotka kuultiin Lontoossakin.
A. E. Wilder-Smith
Kritiikkiä
Professori Anssi Saura kirjoittaa Skeptikko-lehdessä 1/2005:
Passchendaelen taistelu
Ypresin kolmas taistelu eli Passchendaelen taistelu
Brittikomentaja, sotamarsalkka Douglas Haig valmisteli suurta hyökkäystä Ypresin alueella. Haig piti mahdollisena jopa, että hyökkäys etenisi Ostendeen asti. Ranskan päämaja vastusti hyökkäystä, samoin Haigin oma tiedustelu. Haigin ajatus ei ollut tehdä yhtä suurta hyökkäystä, vaan monta pienempää, tykistön vahvasti tukemaa hyökkäystä monien päivien välein. Ampumatarvikkeiden kulutus oli valtavaa. Tässä hyökkäyksessä ammuttiin sulkutulta etenevän jalkaväen suojaksi.
Heinäkuussa saksalaiset käyttivät sinappikaasua ensimmäisen kerran tässä sodassa. Britit alkoivat tulittaa saksalaisia 16. heinäkuuta. Ympärysvallat siirsivät alueelle joukkoja vielä 25. heinäkuuta 1917 asti. Saksalaiset huomasivat suurhyökkäyksen olevan käynnissä, ja siirsivät joukkoja alueelle.
A. E. Wilder-Smith
Kritiikkiä
”''Wilder-Smithillä oli lukemattomia ansioita, jotka kirjassa tarkasti lueteltiin: hän oli farmakologian emeritusprofessori ja sen lisäksi jopa kenraali. Myös suomentajan oppiarvot kerrotaan lukijalle: hän oli tekniikan tohtori ja teknillisen biokemian yliassistentti. Kyseinen suomentaja onnistui ylipuhumaan Helsingin yliopiston rehtorin kutsumaan Wilder-Smithin luennoitsijaksi yliopistolle; eihän tieteessä mitään pyhää ole ja kaikkea saa kritisoida. Rehtori huomasi sillä kertaa liian myöhään kutsuneensa yliopistoonsa valetieteen edustajan.''
''Turun yliopiston farmakologian laitoskin kutsui Wilder-Smithin luennoimaan. Valkopartainen emeritus oli karismaattinen esiintyjä ja hänen yleisömenestyksensä oli tavaton. Sisällöltään hänen luentonsa ja kirjansa olivat kuitenkin karkeaa kreationismia.''”
Passchendaelen taistelu
Suurhyökkäys Ypresissä
Taistelualue oli soista ja upottavan liejuista ilman rankkasadettakin. Elokuun kaksiviikkoinen sadejakso muutti maan liejuksi ja panssarivaunuille ja tykeille mahdottomaksi edetä. Jatkuva tykistötulitus muutti alueen kuun maisemaksi, joka oli mutaa jossa oli kranaatin räjähdyskraattereita. Tykistötulitus tuhosi alueen kuivatuskanavat ja se vettyi. Miehiä upposi liejuun. Sotilaat saattoivat raskaat varusteet selässään liukastua kranaattikuoppaan hukkumaan, ennen kuin heidät ehdittiin pelastamaan. Tykistöä oli vaikeaa siirtää mudassa sopiviin asemiin ja tykit upposivat liejuun. Panssarit eivät kyenneet kulkemaan, koska panssarien suunta oli alas ja liejun takia niiden ohjaaminen oli vaikeaa. Myös kranaatit upposivat useasti räjähtämättä liejuun.
Francisco de Campos Barreto
De Campos Barreto sai 30. heinäkuuta 1920 nimityksen Campinasin piispaksi, jonka virkaan hänet asetettiin 14. marraskuuta. Hän kuoli 64-vuotiaana virassa.
A. E. Wilder-Smith
Kritiikkiä
Filosofi Ilkka Niiniluoto kirjoitti:
Voitto Soini
pienoiskuva|Voitto Soini 1960-1970 taitteessa. Voitto Aukusti Soini (s. 6. helmikuuta 1938 Koivisto, Karjala) on suomalainen entinen jääkiekkohyökkääjä ja -valmentaja.
Soini edusti turkulaisseuroja koko peliuransa. Hän pelasi kaudet 1955–64 TPS:n riveissä ja 1964–72 TuTossa. Soini voitti yhden Suomen-mestaruuden ja yhteensä neljä SM-mitalia. Soini pelasi maajoukkueessa 30 A- ja kaksi B-maaottelua. MM-kisoissa Soini edusti Suomea kaksi kertaa ja olympialaisissa kerran.
Soini toimi myös valmennustehtävissä. Soini valmensi kaudella 1971–1972 TuToa SM-sarjassa yhdessä Seppo Lindströmin kanssa. Soini toimi tuolloin pelaajavalmentajana. Kaudella 1973–1974 peliuransa jo lopettanut Soini toimi TuTon päävalmentajana, edelleen SM-sarjassa.
Jalkapallossa Soini voitti SM-hopeaa vuonna 1960 TPS:n joukkueessa.
A. E. Wilder-Smith
Kritiikkiä
”Wilder-Smithin argumentit evoluutioteoriaa vastaan näyttävät olevan vain muodikkaita käsitteitä ('todennäköisyys', 'ohjelma', 'koodi', 'informaatio') hämäävästi käyttävä uusi versio ikivanhasta teleologisesta jumalatodistuksesta'': maailmassa ilmenevä järjestys edellyttää sen suunnittelijaa ja luojaa, ja vastaavasti järjestyksen jatkuva kasvu edellyttää taitavasti laskettua ennaltaohjelmointia tai jatkuvaa luomista. Tämän todistuksen heikkoudet ovat tuttuja kaikille, jotka filosofian historian opinnoissaan ovat tutustuneet muun muassa David Humen ja Immanuel Kantin sille esittämiin vastaväitteisiin.” (Tiede, filosofia ja maailmankatsomus'', Otava, 1984).
Niiniluoto toteaa, että Wilder-Smith sekoittaa toisiinsa käsitteet epätodennäköinen ja mahdoton sekä kaksi informaation lajia: fysikaalisen informaation (solun ainesosien väliset reaktiotavat) ja kielellisiin merkityksiin liittyvän semanttisen informaation. Hänen mielestään Wilder-Smithin päättely romahtaa.
Niiniluoto myös huomauttaa, että Wilder-Smith näyttää virheellisesti luulevan, että hänen vastustajansa ”uskovat elämän spontaaniin syntymiseen”. Alkuteoksesta hän sanoo (ibid., s. 148):
”''Tekijää mainostetaan 'kansainvälisesti arvostettuna tiedemiehenä'; hän välttää mainitsemasta tieteellistä kreationismia lainkaan; ja tavallisesti korvaa – ilman minkäänlaista käsitteellistä analyysia – sanan 'Jumala' sellaisilla termeillä kuin 'teleonomia', 'suunnitelma', 'idea', 'logos', 'know-how', 'intelligenssi', 'informaatio', 'käsite', 'asiantuntemus', 'hahmontunnistus', 'ohjelmointi', 'koodaus' tai 'jokin ajan ja aineen ulkopuolella'. Kuitenkin teoksen julkaisija on CLP:n (Creation-Life Publishers) osasto San Diegossa.''”
Luonnontieteet eivät tunne evoluutiota -kirjan suomennos toi kustantajalle Skepsis ry:n Huuhaa-palkinnon.
Passchendaelen taistelu
Suurhyökkäys Ypresissä
Saksalaiset puolustajat eivät etulinjan liejukentällä kyenneet kaivamaan taisteluhautoja tai suojakorsuja, koska pohjavesi oli hyvin korkealla. Saksalaisilla sotilailla oli nälkä ja kylmä heidän hakiessaan suojaa vetisistä kranaattikuopista, eikä liikkuminen liejuisissa taisteluhaudoissa onnistunut kunnolla. Britit tulittivat tykeillä suojattomia saksalaisia jatkuvasti. Puolustajien puhelinkaapelit ja radioasemat oli tulitettu hajalle, joten viestitys etulinjaan ei toiminut. Etulinjan komentopaikan ainoa suoja saattoi olla aaltopelti kranaattikuopan päällä. Jotkut betonikorsut olivat maan pinnalla brittitykistön maaleina. Liejuiset konekiväärit ja kiväärit toimivat näissä olosuhteissa huonosti. Miehet ja hevoset vajosivat liejuun. Etulinjan saksalainen divisioona tuhottiin tykkitulella moukaroiden parissa viikossa ”Passchendaelen helvetissä”. Saksalaisten ilmavoimat taistelivat Flanderin yllä ilmaherruudesta. Lentokoneet pystyivät viestiyhteyksien katkettua kertomaan nopeimmin, missä oma jalkaväki oli. Passchendaelen taistelu rasitti kovasti Saksan rautateihin perustuvaa huoltoverkostoa.
Elokuun puolivälissä hyökkäys hidastui. Haig ei enää havitellut Ostendea ja Zeebruggea. Englannin pääministeri yritti taas kerran keskeyttää hyökkäyksen. Ympärysvallat etenivät jonkun verran ja pyrkivät pureutumaan maahan.
20. syyskuuta 1917 ympärysvallat aloittivat toisen suurhyökkäyksensä Meninin tiellä jatkaen sitä 25. syyskuuta asti. Ympärysvallat keskittivät valtavan määrän tykistöä pienelle kaistaleelle ja onnistuivat etenemään noin 1,5 kilometriä saksalaisten jatkuvista vastahyökkäyksistä huolimatta. Hyökkääjän taktiikkana oli käyttää vaiheittaisia hyökkäyksiä kenraali Plumerin johdolla. 26. syyskuuta – 3. lokakuuta taisteltiin epäsäännöllisen suunnikkaan muotoisessa ”monikulmaisessa metsässä” Becelaeren lähellä Ypresistä noin kuusi kilometriä itään. 4. lokakuuta taisteltiin Broodseindessä.
Saksalaiset yrittivät estää ympärysvaltojen hyökkäyksen työntämällä omia reservijoukkojaan eteen ja sijoittamalla erityisiä vastaiskudivisioonia niiden taakse. Saksa otti käyttöön uuden taktiikan, jossa 0,5–1,0 kilometriä pääpuolustuslinjan edessä oli harva konekivääriketju, joka hidasti vastustajan hyökkäystä ennen varsinaista taistelua pääpuolustuslinjalla, jota tuki rintamadivisioonan sektorilla vastaiskudivisioona. 9. lokakuuta käytiin rintamaa vain hieman siirtänyt Poelcapellen taistelu, jossa ympärysvallat etenivät vain noin puoli kilometriä. Ranskalaiset hyökkäsivät pohjoisempana.
Ensimmäinen Passchendalen taistelu
12. lokakuuta 1917 käytiin alueella taas suurtaistelu, ns. ensimmäinen Passchendaelen taistelu, jossa ympärysvallat etenivät vain hiukan valtavin tappioin. Saksalaiset olivat linnoittaneet asemansa hyvin, ja tulittivat hyökkääjiä ankarasti. Hyökkäys pysäytettiin odottamaan sään paranemista.
Toinen Passchendaelen taistelu
26. lokakuuta – 10. marraskuuta 1917 käytyyn toiseen Passchendaelen taisteluun tuotiin kanadalaisia, joita pidettiin eliittijoukkoina. Kanadalaiset olivat nimittäin menestyneet Vimyn harjanteen ja Kukkula 70:n taisteluissa. Mutta Kanadan kenraali Arthur William Currie ennusti 16 000–20 000 miehen tappioita, jotta hyökkäys onnistuisi. Kanadalaisia oli kaksi divisioonaa, 20 000 miestä. He menettivät 12 000 kuolleina ja haavoittuneina, ja etenivät vain noin 500 metriä. Hyökkäys uusittiin 30. lokakuuta kun mukaan tuotiin kaksi brittidivisioonaa. Passchendaelen kylä vallattiin sokaisevassa sateessa, ja saksalaiset tulittivat sitä ankarasti aiheuttaen valtaajille suurtappiot. 6. marraskuuta mennessä uusien vahvistusten saapuessa 4/5 kanadalaisista oli menetetty. Varsinainen Passchendaelen taistelu loppui 7. marraskuuta. Passchendaelen kylä oli maan tasalla hyökkäyksen jälkeen. 10. marraskuuta hyvin taisteluun valmistautuneet 1. divisioonan 10. pataljoona joukot valtasivat Kukkula 52:n, joka sijaitsi samalla maastonkohoumalla kuin kaupunki. Lisähyökkäykset työnsivät saksalaiset pois alueen ylämaalta.
Passchendaelen taistelun arviointia
Passchaendaelen taistelu oli taas uusi taistelu, jolla yritettiin tehdä läpimurto paikoilleen juuttuneella länsirintamalla. Hyökkääjät yliarvioivat tykistön voiman, mutta aliarvioivat maaston luoman vastuksen. Passchendaelen taistelu keskitti joukkoja väärään paikkaan ja esti ympärysvaltoja hyötymästä Cambrain taistelusta saadusta menestyksestä – siellä oli menestyksellä käytetty panssarivaunuja rintaman murtamiseen. Hyökkäyksen johtaja kenraali Haig oli hyökkäyksen päätyttyä kaukana läpimurrosta, ja hyökkäys aiheutti briteille suuremmat tappiot kuin saksalaisille. Vaikka tappiosaldo olikin briteille parempi kuin Sommessa, toinen ajatus, saksalaisen armeijan heikentäminen saksalaisia tappamalla, ei sittenkään onnistunut. Päinvastoin hyökkäys kulutti loppuun käytännössä koko Britannian armeijan Ranskassa. Passchendaelen taistelu oli viimeinen ensimmäisen maailmansodan taistelu, joka käytiin voimia hyvin paljon haaskaavalla vanhalla taistelutaktiikalla. Kun hyökkäyksen ylin johto kävi taistelualueella vasta 8. marraskuuta, Haigin esikuntapäällikkö itki, kun näki liejuisen taistelualueen. Upseeriryhmästä vain Haig ei ollut allapäin, hän ajatteli hyökätä keväällä 1918, minkä esti Saksan oma kevätoffensiivi.
Piikajärven lentokenttä
Piikajärven lentokenttä Kokemäellä on Piikajärven Ilmailuyhdistyksen ylläpitämä maakunnallinen harrastusilmailukeskus. Se sijaitsee noin 10 kilometrin päässä Kokemäen keskustasta lounaaseen. Piikajärvellä toimivat Porin, Rauman, Kokemäen ja Vakka-Suomen ilmailukerhot sekä porilainen Länsilentäjät. Piikajärvelle lentäen saapuvien tulee ottaa huomioon vilkas purje- ja moottorilentotoiminta, usein ilmassa on myös riippuliitimiä. Purjelennossa lentoonlähtötapana käytetään lentokonehinausta. Piikajärven lentokenttä on valvomaton lentopaikka, jossa ei ole lennonjohtopalvelua.
Historia
Piikajärven lentokenttä sai alkunsa 1930-luvulla, kun Ilmavoimilla oli tarve saada varakenttä Satakuntaan. Paikaksi valikoitui metsäpalon ansiosta puustosta vapaana ollut hiekkakangas Kokemäellä Piikajärven maastossa. Suunnittelu aloitettiin vuonna 1934, kenttä valmistui kuitenkin vasta jatkosodan aikana vuonna 1943. Kenttä oli Puolustusvoimien omistuksessa 1950-luvun loppuun saakka, jolloin se luovutettiin paikallisille lentoharrastajille. Metsittynyt kenttä kunnostettiin, ja purjelentotoiminta alkoi vuonna 1959.
Buzi
Buzi on joki Mosambikissa. Se saa alkunsa Zimbabwessa ja virtaa lännestä itään Mosambikin Manican ja Sofalan maakuntien läpi. Buzi laskee Intian valtamereen Mosambikin kanaalissa lähellä Beiran kaupunkia.
Joki on 250 kilometriä pitkä, ja sen valuma-alue kattaa 31 000 neliökilometriä. Joen keskimääräinen virtaama on 79 kuutiometriä sekunnissa. Buzi tulvii säännöllisesti, ja saattaa muodostaa yhtenäisen tulva-alueen läheisen suuren Pungwe-joen kanssa. Vuonna 2006 joelle luotiin tulvavaroitusjärjestelmä.
Simijärvi
Simijärvi (myös Iso-Simi, ) on järvi Raaseporin pohjoisosassa lounaisella Uudellamaalla. Se sijaitsee Kiskon-Pohjan järviylängöllä viitisen kilometriä Fiskarista pohjoiseen ja kuuluu Fiskarsinjoen valuma-alueeseen. Simijärven pinta-ala on 2,1 neliökilometriä ja keskisyvyys 20 metriä. Se on keskimääräiseltä syvyydeltään Suomen syvin järvi Suuren Jukajärven ja Artjärven Pyhäjärven jälkeen.
Lähes luonnontilaista järveä ympäröi Simijärven luonnonsuojelualue.
Maantiede
Simijärven pituus kaakosta luoteeseen on noin 3,2 kilometriä. Saaria ja luotoja on muutama, suurin niistä noin 25 aarin laajuinen Iso-Lensmanni. Simijärven rantaviiva on melko rikkonainen, ja etenkin altaan pohjoisrannalla on useita nimettyjä lahtia. Rannat ovat osin jyrkkiä, kuten järven lounaisrannan Mustahoron kohdalla. Sekä Simijärven kaakkois- että luoteisosassa on laaja vähintään 30 metriä syvä alue. Kaakkoisimmassa osassa altaan syvyys on 40–43 metriä. Järven kapea keskiosa on matalampaa.
Simijärveen virtaa laskuojia ympäristön pienistä järvistä (Lilla Tregren, Foudinlammi, Mannilammi, Pikku-Simi). Simijärven ekologinen tila on erinomainen ja kemiallinen tila on hyvä, vesitilavuus on 41 241 000 kuutiometriä.
Lajisto
Suomen sisävesien ammattikalastajien merkittävin saaliskala muikku kuuluu Simijärven luontaiseen kalakantaan. Järvessä esiintyy myös kirjoeväsimppua, jota Suomessa tavataan lähinnä idässä ja pohjoisessa. Simijärven pesimälinnustoa edustavat muun muassa selkälokki ja kuikka. Vesikasveista yleisimpiä ovat pohjalehtiset nuottaruoho, tummalahnaruoho, rantaleinikki ja Suomessa harvinainen raani. Uposlehtisiä vesikasveja edustaa Suomessa sangen harvinainen rentovihvilä.
Muuta
Simijärvestä on löydetty 19 metriä pitkä ja viisi metriä leveä hylky, jolle tehtiin dendrokronologinen tutkimus vuonna 2003.
Syvyytensä ja kirkasvetisyytensä ansiosta Simijärvi soveltuu erinomaisesti vedenalaiseen kuvaukseen.
Tour de France Soundtracks
Tour de France Soundtracks on Kraftwerkin albumi, joka julkaistiin 2003. Albumin julkaisu oli alun perin ajoitettu Tour de Francen 100-vuotispäivälle. Albumi muistuttaa kansitaiteeltaan yhtyeen vuonna 1983 julkaistua Tour de France -singleä, ja se sisältää myös uudistetun version kyseisestä kappaleesta.
Kraftwerkin tavallisesta kaavasta poiketen albumista ei tehty erikseen saksan- ja englanninkielisiä versioita. Albumin sanoitukset ovat ranskaa, saksankielisiä Vitamin ja Elektro-Kardiogramm -kappaleita lukuun ottamatta.
Frendit
Frendit on yhdysvaltalainen tilannekomediasarja, jonka ovat luoneet David Crane ja Marta Kauffman. Sarjaa ensiesitettiin yhdysvaltalaisella NBC-televisiokanavalla vuosina 1994–2004. Sarja kertoo kuudesta Manhattanilla New Yorkissa asuvasta ystävyksestä.
Tour de France Soundtracks
Vuoden 2009 remasteroidussa levykokoelmassa The Catalogue albumin nimi on lyhennetysti Tour de France.
Louis Frémaux
Louis Joseph Félix Frémaux (13. elokuuta 1921 Aire-sur-la-Lys – 20. maaliskuuta 2017) oli ranskalainen kapellimestari. Hän on toiminut ylikapellimestarina Birminghamin kaupungin sinfoniaorkesterissa, Sydneyn sinfoniaorkesterissa ja Monte-Carlon filharmonisessa orkesterissa.
Frendit
Frendejä tuotettiin kymmenen vuoden aikana yhteensä kymmenen tuotantokautta ja 236 jaksoa. Sarja pysyi suosittuna koko esitysaikansa, ja se oli ehdolla 62 kertaa Emmy-palkinnon saajaksi. Sarjan kaksiosainen päätösjakso esitettiin NBC:llä 6. toukokuuta 2004, ja se keräsi 52,5 miljoonaa yhdysvaltalaista katsojaa. Kyseessä on yksi katsotuimmista yhdysvaltalaisista televisiosarjan päätösjaksoista.
Frendien spin-off -sarja Joey luotiin sarjan päättymisen jälkeen, mutta se kuitenkin lopetettiin pian alhaisten katsojalukujen vuoksi. On myös huhuttu Frendit-elokuvasta, mutta huhut ovat kerta toisensa jälkeen osoittautuneet paikkansapitämättömiksi, sillä tuotantoyhtiö ei aio tehdä elokuvaa.
Louis Frémaux
Myöhemmin hän oli Rhône-Alpesin filharmonisen orkesterin johtajana Lyonissa vuosina 1968–1971. Birminghamin kaupungin sinfoniaorkesterissa vuosina 1969–1978. Sydneyn sinfoniaorkesterissa vuosina 1979–1982.
Frendit
Henkilöt
thumb|left|200px|Sarjan päähenkilöiden näyttelijät. Ylhäällä: Lisa Kudrow, Jennifer Aniston, Courteney Cox. Alhaalla: David Schwimmer, Matt LeBlanc, Matthew Perry Sarja sisältää kuusi päähenkilöä ja useita muita toistuvia näyttelijöitä.
Louis Frémaux
Louis Frémaux kuoli 20. maaliskuuta 2017 95-vuotiaana.
Frendit
Näyttelijät
Sarjan päähenkilöt olivat tuttuja televisiokatsojille jo ennen roolejaan Frendeissä, mutta heitä ei kuitenkaan pidetty kovin suurina tähtinä. Cox oli näytellyt elokuvassa Ace Ventura – lemmikkidekkari ja televisiosarjassa Perhe on paras. Kudrow oli näytellyt Ursula Buffayta televisiosarjassa Hulluna sinuun ja hän uusikin roolinsa Ursulana Frendeissä. Ennen rooliaan Frendeissä Kudrow oli työskennellyt toimistopäällikkönä ja tutkijana isälleen. LeBlanc oli esiintynyt sivuroolissa tilannekomediassa Pulmuset. Aniston ja Perry olivat näytelleet useissa epäonnistuneissa tilannekomedioissa ennen siirtymisiään Frendeihin. Ennen rooliaan Frendeissä Schwimmer oli näytellyt sivuroolia televisiosarjoissa Kesä 68 ja NYPD Blue. Sarjan 10 tuotantokauden aikana kaikista sen päähenkilöistä tuli julkisuuden henkilöitä.
Alkuperäisen sopimuksen mukaan ensimmäisellä tuotantokaudella näyttelijöille maksettiin 22 500 Yhdysvaltain dollaria jaksolta. Toisella tuotantokaudella näyttelijät saivat erilaisia palkkoja, joiden suuruudet vaihtelivat 20 000 dollarista 40 000 Yhdysvaltain dollariin jaksolta. Kolmannella tuotantokaudella näyttelijöille maksettiin 75 000 dollaria, neljännellä 85 000 dollaria, viidennellä 100 000 dollaria, kuudennella 125 000 dollaria, seitsemännellä ja kahdeksannella 750 000 dollaria ja yhdeksännellä ja kymmenennellä tuotantokaudella miljoona dollaria jaksolta.
Sarjan luoja David Crane halusi kaikki kuusi pääosan esittäjää näkyville yhtä lailla. Näyttelijät pyrkivät pitämään tästä kiinni eivätkä antaneet yhden näyttelijän hallita; he pyrkivät ehdolle samoihin kategorioihin, olivat yhteisissä palkkaneuvotteluissa, ja esiintyivät yhtenä ryhmänä lehtikuvissa ensimmäisellä tuotantokaudella. Näyttelijöistä on tullut ystäviä myös ruudun takana, ja sarjassa vieraillut näyttelijä Tom Selleck kertoi tunteneensa joskus jääneensä ulkopuoliseksi. Näyttelijät pysyivät hyvinä ystävinä sarjan jälkeenkin, ja esimerkiksi Aniston on Coxin ja David Arquetten tyttären kummitäti. Sarjan virallisessa jäähyväiskirjassa Friends ’Til The End jokainen myöntää, että sarjan näyttelijöistä oli tullut kuin yksi perhe.
Tuotantokaudet
thumb|180px|Kuvauksissa käytetty rakennus, [[Greenwich Village.]] 1Yhdysvalloissa suosittujen televisiosarjojen uusia jaksoja esitetään yleensä syyskuusta toukokuuhun prime time -aikaan kello 20–23. Frendejä esitettiin toisesta kaudesta lähtien torstaisin iltakahdeksan ohjelmapaikalla.
Katsaus tuotantokausiin
Ensimmäisellä tuotantokaudella esitellään sarjan kuusi päähenkilöä: Rachel Green, Monica Geller, Phoebe Buffay, Joey Tribbiani, Chandler Bing ja Ross Geller. Monican lukiovuosien paras ystävä Rachel saapuu Central Perk -kahvilaan jätettyään miehensä Barryn alttarille, törmää kahvilassa Monicaan ja muuttaa tämän kämppikseksi. Monican isoveli Ross on eroamassa vaimostaan Carolista, josta on tullut lesbo ja joka odottaa heidän lastaan. Ross on rakastanut Rachelia lukiosta lähtien ja hän haluaa kovasti kertoa tunteistaan tälle, mutta ei ole riittävän rohkea kertoakseen. Joey on vaikeuksissa oleva ja vaatimattomissa rooleissa esiintyvä näyttelijä ja Phoebe on hieroja. Chandler on Joeyn kämppis, ja hän eroaa ensimmäisen kauden aikana tyttöystävästään Janicesta (Maggie Wheeler), joka kuitenkin palaa sarjaan usein myöhemmillä tuotantokausilla.
thumb|upright|[[Tom Selleck sai Emmy-ehdokkuuden roolistaan Richardina. ]]
Toisella tuotantokaudella Rachelille selviää, että Ross on Kiinassa matkustaessaan löytänyt vanhan ystävänsä Julien (Lauren Tom), jonka kanssa hän aloittaa seurustelun. Rachel yrittää kertoa Rossille tunteistaan ja he aloittavat lopulta seurustelusuhteen Rossin jätettyä Julien. Joey saa roolin kuvitteellisesta versiosta Päivien viemää-sarjassa tohtori Drake Ramorayna, mutta saa lopulta potkut. Monica alkaa tapailla Richardia (Tom Selleck), äskettäin eronnutta ja häntä 21 vuotta vanhempaa miestä. He eroavat tuotantokauden lopussa, kun selviää että toisin kuin Monica, Richard ei halua lasta.
Kolmannella tuotantokaudella Rachel aloittaa työt Bloomingdale'sissa, hienostuneessa tavaratalomuotoisessa kauppaketjussa ja Ross tulee mustasukkaiseksi hänen kollegastaan Markista. Rachel päättää, että he pitävät pienen tauon seurustelusuhteestaan, jonka seurauksena loukkaantunut ja humalainen Ross pettää Rachelia, ja Rachel päättää että heidän suhteensa on ohi. Phoebe uskoo, ettei hänellä ole muuta perhettä kuin kaksossisko Ursula, mutta tulee yllättäen tietoiseksi velipuolestaan Frankista (Giovani Ribisi) ja biologisesta äidistään (Teri Garr). Joey aloittaa suhteen työkaverinsa Katen (Dina Meyer) kanssa ja Monica miljonääri Pete Beckerin (Jon Favreau) kanssa.
Viidennellä tuotantokaudella Monica ja Chandler yrittävät pitää seurustelusuhdettaan salassa ystäviltään. Phoebe synnyttää veljensä kolmoset sarjan sadannessa jaksossa. Rossin ja Emilyn avioliitto päättyy, koska Ross ei suostu lopettamaan ystävyyttään Rachelin kanssa, kuten Emily vaatii. Phoebe aloittaa seurustelusuhteen konstaapeli Garyn (Michael Rapaport) kanssa. Monica ja Chandler julkistavat suhteensa ystäviensä yllätykseksi ja iloksi. He päättävät mennä naimisiin Las Vegasissa, mutta muuttavat suunnitelmiaan nähtyään humalaiset Rossin ja Rachelin tulevan ulos hääkappelista.
thumb|upright|[[Paul Rudd, joka näytteli Phoeben poikaystävää ja myöhemmin aviomiestä Mikea, oli yllättynyt saadessaan sarjasta vakituisen paikan. ]]
Kuudennella tuotantokaudella Ross ja Rachel, jotka tajuavat avioliittonsa olevan alkoholin alaisena tehty virhe, eroavat. Monica ja Chandler päättävät muuttaa Monican asuntoon ja Rachel muuttaa Phoeben luokse. Joey saa roolin televisiosarjassa Mac and C.H.E.E.S.E, jossa hän näyttelee yhdessä robotin kanssa. Ross saa työpaikan New Yorkin yliopistosta ja aloittaa suhteen opiskelija Elizabethin (Alexandra Holden) kanssa. Phoeben ja Rachelin asunto palaa, joten Rachel muuttaa Joeyn luokse asumaan ja Phoebe Chandlerin ja Monican. Chandler kosii Monicaa kauden päätösjaksossa.
Seitsemännellä tuotantokaudella seuraa erityisesti Monicaa ja Chandleria, jotka valmistelevat häitänsä. Joeyn televisiosarja Mac and C.H.E.E.S.E lakkautetaan, mutta hänelle tarjotaan takaisin työtään televisiosarjassa Päivien viemää. Phoeben asunto kunnostetaan, mutta siellä onkin vain yksi iso makuuhuone alkuperäisen kahden sijasta, joten Rachel päättää jäädä asumaan Joeyn luokse. Kausi päättyy Monican ja Chandlerin häihin. Phoebe löytää piilotetun raskaustestin Monican kylpyhuoneesta ja uskovat hänen olevan raskaana. Lopussa katsojalle selviää, että raskaana onkin Rachel.
Kahdeksannen tuotantokauden kolmessa ensimmäisessä jaksossa selvitetään Rachelin lapsen isää. Lopulta lapsen isäksi paljastuu Ross. Rachel ja Ross päättävät pitää lapsen, mutta eivät aloita uudelleen seurustelusuhdetta. Joey huomaa olevansa rakastunut Racheliin, mutta Rachel ei tunne samoin. Kauden lopussa Rachel synnyttää lapsen, jonka nimeää Emmaksi. Sairaalassa Rossin äiti antaa Rossille kihlasormuksen, koska haluaa hänen kosivan Rachelia. Ross ei ole innostunut ajatuksesta, mutta laittaa sormuksen takkinsa taskuun. Myöhemmin Rachel ja Joey ovat kahdestaan huoneessa. Joey etsii nenäliinaa Rachelille, nostaa Rossin takkia ja kihlasormus takin taskusta tippuu lattialle. Hän polvistuu, nostaa sormuksen ja kääntyy Racheliin päin. Rachel hyväksyy oletetun kosinnan.
Yhdeksännen tuotantokauden alussa Ross ja Rachel elävät yhdessä kämppiksinä lapsensa Emman kanssa. Monica ja Chandler päättävät yrittää lasta kahdestaan. Phoebe alkaa tapailla Mike Hannigania (Paul Rudd) entisen poikaystävänsä Davidin (Hank Azaria) sijaan. Rachel ja Emma muuttavat Joeyn luokse asumaan kesken tuotantokauden ja Rachel ihastuu Joeyyn. Tuotantokauden lopulla ystävykset matkustavat Barbadokselle, jossa Rossilla on konferenssi. Joey ja hänen tyttöystävänsä Charlie (Aisha Tyler) eroavat ja Charlie aloittaa suhteen Rossin kanssa. Joeyn ja Rachelin tunteet palaavat ja tuotantokauden lopussa he suutelevat.
Kymmenes tuotantokausi sulkee monia pitkäkestoisia juonenkäänteitä. Joey ja Rachel päättävät erota, sillä he ovat liian hyviä ystäviä. Phoebe ja Mike avioituvat. Monica ja Chandler päättävät adoptoida lapsen, ja lapsen äidiksi valikoituu Erica (Anna Faris). Tuotantokauden lopulla Erica synnyttää kaksoset – pojan, Jackin, ja tytön, Erican. Monica ja Chandler valmistautuvat muuttamaan asunnostaan suurempaan taloon, ja Joey suuttuu tulevista muutoksista. Rachel hyväksyy työn Pariisista, mutta Ross, joka tajuaa rakastavansa Rachelia, lähtee hänen peräänsä. Rachel ymmärtää rakastavansa edelleen Rossia ja päättää jäädä New Yorkiin. Sarjan päätösjakson viimeisessä kohtauksessa kaikki ystävykset lähtevät Central Perkiin viimeiselle kupille kahvia.
Konsepti
David Crane ja Marta Kauffman alkoivat kehittää kolmea uutta televisiosarjan aloitusjaksoa, jotka esitettäisiin syksyllä 1994, sen jälkeen kun NBC oli peruuttanut heidän entisen sarjansa Family Album vuonna 1993. Kauffman ja Crane päättivät luoda NBC:lle sarjan "kuuden parikymppisen henkilön elämästä Manhanttanilla", koska heidän mielestään se sopisi parhaiten sinne. Crane ja Kauffman esittelivät idean Kevin Brightille, joka oli toiminut tuottajana heidän HBO-televisiokanavan sarjassaan Dream On. Idea sarjaan sai alkunsa, kun Crane ja Kauffman pohtivat aikaa, jolloin he olivat lopettaneet koulun ja alkoivat elää yksin New Yorkissa; he tarkastelivat aikaa, jolloin tulevaisuus oli enemmänkin kysymysmerkki. He huomasivat konseptin mielenkiintoiseksi, sillä he uskoivat "kaikkien tietävän sen tunteen", ja koska he olivat itse kokeneet sen omassa elämässään. Joukko nimesi sarjan Insomnia Cafeksi ja laativat sarjasta seitsensivuisen esittelyn NBC:lle joulukuussa 1993.